



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                     Bucureşti, 19 aprilie 2016

                                                                                       Pl-x 130/2016                                                                  
   AVIZ

   asupra

propunerii legislative pentru completarea Legii nr.416/2001 privind regimul minim garantat


În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea Legii nr.416/2001 privind regimul minim garantat, trimisă cu adresa nr.Pl-x 130 din 6 aprilie 2016, înregistrată cu  nr. 4c-11/486 din 7 aprilie 2016.
Senatul, în calitate de primă Cameră sesizată, a respins iniţiativa legislativă în şedinţa din data de 29 martie 2016.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.

            Propunerea legislativă are ca obiect de reglementare completarea Legii nr.416/2001 privind regimul minim garantat astfel încât persoanele din zonele rurale beneficiare ale ajutorului social să primească contravaloarea acestuia în tichete de masă.

Potrivit prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din data de 19 aprilie 2016.

Membrii comisiei au examinat propunerea legislativă supusă avizării, expunerea de motive, avizul nefavorabil al Consiliului Economic şi Social transmis prin adresa cu nr.3402 din 17 noiembrie 2015 şi avizul favorabil cu observaţii şi propuneri al Consiliului Legislativ, transmis prin adresa cu nr.1244 din 23 noiembrie 2015.

Propunerea legislativă a fost trimisă Guvernului pentru un punct de vedere la data de 27 octombrie 2015. Nu s-a primit punctul de vedere până în prezent.


             În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative.

În raport de obiectul şi conţinutul reglementării, propunerea legislativă face parte din categoria legilor organice.

                                  PREŞEDINTE,                          

                SECRETAR,

                          BOGDAN LIVIU CIUCĂ                                SORIN CONSTANTIN STRAGEA

